Държавен вестник, бр. 31, 2026 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  31
а) По изискването за образователно-ква­
лификационна степен „магистър“:
Изпълнението на поставеното от законода­
теля в разпоредбата на чл. 16, ал. 1, т. 1 ЗСмП 
изискване за образователно-квалификационна 
степен се доказва с издадена от висше училище 
диплома (чл. 7, ал. 1 от Закона за висшето 
образование). 
От представените в Народното събрание до­
казателства е видно, че в периода 1994 – 1997 г. 
Силвия Къдрева се е обучавала в Софийския 
университет „Св. Климент Охридски“, Фи­
лософски факултет, специалност „Библио­
течно-информационни науки“, за което има 
издадена на 25.11.1997 г. диплома за висше 
образование, серия А-95 СУ, № 132754, призна­
ваща квалификация „Библиотекар – информа­
тор“. Представеното Удостоверение № 347 от 
13.04.2018 г., издадено от ректора на Софийския 
университет „Св. Климент Охридски“, удос­
товерява, че придобитото от Силвия Къдрева 
висше образование по специалността „Библио­
течно-информационни науки“ „след завършено 
полувисше образование в Института по биб­
лиотечно дело – София, с професионална ква­
лификация „Библиотекар – информатор“ дава 
„правата на завършили образователна степен 
„магистър“ на основание § 6 от преходните 
и заключителните разпоредби на Закона за 
висшето образование (ДВ, бр. 112 от 1995 г.).
Тази специалност според Класификатора 
на областите на висше образование и про­
фесионалните направления (приет на осно­
вание чл. 9, ал. 3, т. 4 от Закона за висшето 
образование с Постановление № 125 на Ми­
нистерския съвет от 24.06.2002 г. – обн., ДВ, 
бр. 64 от 2002 г.; посл. доп., бр. 94 от 2005 г.) 
се обхваща от област на висше образование 
„3. Социални, стопански и правни науки“, 
професионално направление „3.5. Обществени 
комуникации и информационни науки“.
В разпоредбата на чл. 16, ал. 1, т. 1 ЗСмП 
законодателят не е поставил изискване за 
конкретна специалност, по която да е при­
добита образователно-квалификационната 
степен „магистър“. 
Следователно с оглед на действащата 
законова уредба и представените на Народ­
ното събрание документи едното от двете 
кумулативни изисквания на чл. 16, ал. 1, т. 1 
ЗСмП – притежаването на висше образование 
с образователно-квалификационна степен 
„магистър“, по отношение на Силвия Къдрева 
е изпълнено.
б) По изискването за професионален стаж 
в областта на одита, административното и 
финансовото право, финансовия контрол, 
финансите или счетоводството не по-малко 
от 15 години:
Република България е страна по Кон­
венцията на Организацията на обединените 
нации срещу корупцията (ратифицирана със 
закон – ДВ, бр. 66 от 2006 г.; обн., ДВ, бр. 89 
от 2006 г.) (Конвенцията). Според чл. 1, пред­
ложение трето от Конвенцията една от целите 
є е да насърчава интегритета, отговорността 
и доброто управление на публичните дела 
и на публичната собственост. В чл. 8, т. 5 
от Конвенцията е предвидено: „Всяка дър­
жава – страна по конвенцията, когато това 
е подходящо и в съответствие с основните 
принципи на вътрешното є право, се стреми 
да създаде мерки и системи, изискващи от 
длъжностните лица да попълват декларации 
пред съответните органи относно, inter alia, 
друга тяхна дейност, трудова заетост, инвес­
тиции, средства и дарове на значителна стой­
ност или ползи, по повод на които може да 
възникне конфликт на интереси, във връзка 
с техните функции като длъжностни лица“. 
Също така в чл. 52, т. 5 се посочва: „Всяка 
държава – страна по конвенцията, разглежда 
възможността за създаване в съответствие с 
вътрешното є законодателство на ефективни 
финансови системи за разкриване на инфор­
мация от страна на подходящи длъжностни 
лица и предвижда подходящи санкции при 
неизпълнение на свързаните с това задъл­
жения“. Създаването на ред, по който се 
декларира и проверява имуществото на лица, 
заемащи висши държавни длъжности, се 
обосновава и с принципите на добро управ­
ление на публичните дела в предложение 
единадесето от преамбюла на Конвенция­
та. С Решение 2008/801/EО на Съвета от 
25 септември 2008 г. за сключване от името 
на Европейската общност на Конвенцията 
на Организацията на обединените нации 
срещу корупцията (ОВ, L 287, 29.10.2008 г.) 
Европейският съюз се присъединява към Кон­
венцията, а от 2020 г. състоянието на правната 
уредба относно подаването на декларации от 
длъжностни лица и проверката им е част от 
съдържанието на ежегодните доклади на Ев­
ропейската комисия относно върховенството 
на закона. Така механизмът за подаване и 
проверка на декларациите на лица, заемащи 
висши държавни длъжности, изграден въз 
основа на съдържащи се в актове на между­
народното право общопризнати стандарти, 
чрез неговите институционална организация 
и функции е насочен към насърчаването на 
доброто управ­ление на публични средства и 
дейности, към повишаването на прозрачността 
и доверието на гражданите към управлението 
на публичните ресурси и се разглежда като 
мярка за предотвратяване на корупционни 
практики и конфликти на интереси.
От 2007 г. до края на 2017 г., изпълнявай­
ки Закона за публичност на имуществото 
на лица, заемащи висши държавни и други 
длъжности (обн., ДВ, бр. 38 от 2000 г.; отм., 
бр. 7 от 2018 г.), Сметната палата публикува 
и проверява декларации за имуществото, до­
ходите и разходите на лица, заемащи висши 
държавни длъжности. В чл. 5, ал. 1 от Закона 
за публичност на имуществото на лица, за­